Индус Фәтхуллин

Индус Фәтхуллин, Индус Зарифулла улы Фәтхуллин (1933 ел, СССР, РСФСР, ТАССР, Актаныш районы, Актаныш ― 1993 ел, РФ, ТР, Казан) ― Татарстан АССР комсомол һәм дәүләт эшлеклесе, ТАССР азык-төлек сәнәгате министры (1968―1973). Казанның Киров районы башкарма комитеты рәисе (1965―1968).

 Тәрҗемәи хәле 
1933 елда Татарстан АССР Актаныш районы үзәге Актаныш авылында, районның «Үзәк» күмәк хуҗалыгы (Актаныш)Й. Хуҗин. Алтын баганаларыбыз (Атаклы хуҗалык җитәкчеләре турында очерклар, язмалар) ― Казан: «Сүз» нәшрияты, 2013 рәисе гаиләсендә туган. Сеңлесе Илгизә. Әтисе Зарифулланы Мөслим районына мәктәп директоры һәм тарих укытучысы итеп билгеләгәч, гаилә Мөслимгә күчеп килә. Зарифулла Фәтхуллинны 1943 елда фронтка җибәрәләр. Әнисе мәктәпкә җыештыручы булып эшкә керә. Индус, лозунглар язып, плакатлар ясап, фотоаппараты белән кешеләрне фотосурәтләргә төшереп, бераз акча эшли, әнисенә шулай булыша.

Мөслим урта мәктәбен (1952), Казан авиация институтын (1957) тәмамлаган.

1957 елдан Казан вертолет заводында инженер, цех мастеры, өлкән инженер-технолог булып эшли. 1958 елда заводның ВЛКСМ комитеты секретаре итеп сайлана.

1960 елдан ― Казанның Киров районы ВЛКСМ райкомы беренче секретаре, КПСС әгъзасы.

1961 елдан ― Казанның Киров районы башкарма комитеты рәисе урынбасары. 1965―1968 елларда әлеге районның башкарма комитет рәисе. 1967 елның 12 мартыннанан ― ТАССР Югары Советы депутаты.

1968―1973 елларда ― ТАССР азык-төлек сәнәгате министры (министрлык 1937―1985 елларда гамәлдә булган).

Сәламәтлеге какшап, Индус Зарифулла улына җиңелрәк эшкә күчәргә туры килә, җәмәгать оешмаларында хезмәт итә.

1993 елда Казанда вафат.

 Әдәбият 
 Министр якташыбыз. // Флүр Баһаутдинов. Без Мөслим балалары. Казан: «Идел-Пресс» нәшрияты, 2006, 282-283нче бит. ISBN 5-85247-005-4
 Мөслим урта мәктәбендә белем алган күренекле шәхесләр: Фәтхуллин Индус. // Мөҗәһит Әхмәтҗанов. Кыңгыраулы мәктәп еллары. Казан: «Сүз» нәшрияты, 2006, 85нче бит. ISBN 5-98356-028-X

 Сылтамалар 
 Искәрмәләр 

Төркем:Казан авиация институтын тәмамлаучылар
Төркем:Татарстан АССР министрлары
Төркем:Инженерлар
Төркем:КПСС әгъзалары
Төркем:ТАССР Югары Шурасы депутатлары